b"\n_START_ARTICLE_\nPortal dels Senyors d'\xc3\x88vol\n_START_SECTION_\nDescripci\xc3\xb3\n_START_PARAGRAPH_\nPortal situat a la part m\xc3\xa9s alta de la poblaci\xc3\xb3 format per un arc de mig punt dovellat i conegut amb el nom del Portal del Senyor d'\xc3\x88vol. Damunt de la dovella central hi ha un escut her\xc3\xa0ldic compost amb els s\xc3\xadmbols de la casa dels Castre-Pin\xc3\xb3s amb les bandes catalanes, per\xc3\xb2 era una fam\xc3\xadlia d'origen reial, l'estel dels Castre, les pinyes dels Pin\xc3\xb3s i la barra en diagonal dels sotsvescomtes d'Evoli. El portal t\xc3\xa9 unes llindes a la part baixa, una a cada costat, i s\xc3\xb3n proteccions per l'entrada de carros i animals grans.\n_START_SECTION_\nHist\xc3\xb2ria\n_START_PARAGRAPH_\nLa primera muralla del sud es va anar ampliant i al llarg dels segles XIII i XIV es constru\xc3\xafren els portals d'orient i ponent. Hi ha const\xc3\xa0ncia que ja l'any 1393 van edificar part de la muralla que uneix el castell i la nova esgl\xc3\xa9sia g\xc3\xb2tica. M\xc3\xa9s tard al segle XVI obriren el portal d'\xc3\x88vol a la part m\xc3\xa9s alta de la muralla on s'unia el castell amb l'esgl\xc3\xa9sia._NEWLINE_Aquest portal neix de l'enc\xc3\xa0rrec de Felip Galceran de Castre-Pin\xc3\xb3s (1533-1590). El 1585 fou contractat Pere Xanxes per tal de portar a terme les obres del voltant del castell."